Ba kamfanonin sadarwa kadai ne ke sace wa 'yan Najeriya data ba - NCC ▷ Legit.ng
Ba kamfanonin sadarwa kadai ne ke sace wa 'yan Najeriya data ba - NCC
8 months ago 7868 views by Ishaq Isma'il
Hukumar NCC mai kula da kamfanonin sadarwa ta Najeriya, ta hikaito wasu hanyoyi na daban masu tarin yawa wanda tsarin bayar da 'yancin shiga yanar gizo wato 'data' a wayoyin salula ke saurin karewa ba tare da an farga ba.
A yayin hikaito wannan hanyoyi sabanin yadda mafi akasarin al'ummar kasar nan ke ikirari, hukumar NCC ta ce kada a koda yaushe a rinka zargin kamfanonin sadarwa na layukan waya da laifin zirarewar data ba gaira ba dalili.
Kamar yadda jaridar BBC Hausa ta ruwaito, da yawa daga cikin al'ummar Najeriya na zargin kamfanonin layukan waya da laifin yashe masu data cikin gaggawa yayin da suka shiga wasu ganin rahotannin duniya a yanar gizo.
Hukumar ta ce "ba ko yaushe bane kamfanonin waya ke da laifin karar da data ba gaira ba dalili, idan masu amfani da intanet a waya suka ga data a wayarsu na saurin karewa".
A sanadiyar haka hukumar NCC ta kirkiri layin 622 na yin kira kyauta babu ko sisi domin shigar da korafi a duk sa'ilin da wani kamfanin sadarwa ya yashe wa wani data ba da bai tabbatar da dalilin hakan ba.
Furucin hakan ya fito ne daga bakin shugaban hukumar NCC na kasa, Farfesa Umar Danbatta, yayin wata ganawa da ministan sadarwa, Dakta Isa Ali Pantami da kuma wasu manyan jami'ai na ma'aikatar.
KARANTA KUMA: An fidda sunayen gwarazan 'yan kwallo 100 a karni na 21
Farfesa Danbatta ya bayyana cewa, an gano hakan ne a sanadiyar bunkasar ilimin kimiyya da ya janyo wasu manhajoji daban-daban da ak kirkira musamman domin wayoyin salula na zamani na sabunta kansu ba tare da mai wayar ya farga ba, lamarin da ya sanya data sai ta rinka zirarewa ba tare da an ankara ba.
Haka kuma ya ce akwai wasu shafukan yanar gizo masu yawan nuna tallace-tallace ta hanyar amfani da hoto ko kuma bidiyo wanda a mafi yawancin lokaci sukan bude kansu ba tare da mutum ya ankara ba, da a sanadiyar haka data ke saurin karewa.
Jaridar Legit.ng ta fahimci cewa, hukumar NCC ta ce za ta kara bita ko kuma waiwayar batun farashin siyan data da kuma ingancinta.
A nasa jawabin, ministan ya nemi hukumar NCC da ta gaggauta wayar da kan al'ummar Najeriya a zaurukan sada zumunta ta hanyar amfani da harsuna daban-daban domin ankarar da su a kan gaskiyar lamarin.
45 minutes ago 563 views
an hour ago 7466 views
6 hours ago 14475 views
3 hours ago 31479 views
48 minutes ago 1362 views
Man United star dumps club for top Spanish side after Red Devils refused to increase his salary
26 minutes ago 1168 views
An gano barnar da Zaki ya tafka a gidan 'Zoo' na Kano kafin a kama shi